Юрий Юлианан хва Шевчук

Юрий Юлианан хва Шевчук (1957 йисан 16 майдиз, Ягодное, Магадан вилаят, СССР) — шурайринни Урусатдин рок-музыкант, манийрин автор, шаир, актер, художник, продюсерни жемятдин крархъан я. ДДТ цӀвалин туькӀуьрайди, кӀвенкӀве авайди ва тек сад тир дегиш тежер уртах я. «Театр ДДТ» ТОО-дин бине кутур кас ва адан регьбер я. Башкъуртустан Республикадин халкьдин артист я (2003 йисан 18 сентябрдиз).

 Уьмуьрдин рехъ 
1957-лагьай йисан 16-лагьай майдиз Юрий Шевчук Магадандин вилаятдин Ягодное поселкада украинринни татаррин хзанда дидедиз хьанаКоммерсантЪ — «И с бомжом, и с царем могу говорить на равных». Буба — Юлиан Сосфенан хва Шевчук 1924, Лабун, Хмелницк вилаят — 2013 йисан 6 январдиз), диде — Фания Акраман руш Шевчук (хайила — Гареева) (1925 йисан 20 майдиз — 2019 йисан 9 августдиз 2019, Уфа).

1964-лагьай йисуз Шевчукрин хзан Налчикдиз куьч хьана, ана Юрия шикилар чӀугваз ва музыка кӀелиз гатӀумна. 1970 йисуз Налчикдай абур Уфадиз куьч хьана, ана Юрия мектеб акьалтӀарна. ГьакӀни ам музыкадал алахъиз давамарзвай тир. 1973-1974-лагьай йисарра ада музыкадин мектебда чӀагъандин классдай кӀелзвай тир. Вичин художникдинни цӀийиз эгечӀнавай музыкантдин бажарагъвилер ада Пионеррин кӀвалихъ галай изостудияда вилик ракъурзвай тир. Адалай гъейри, Шевчукди «Вектор» лугьудай мектебдин ансамблда иштираквал авуна.Lenta.ru — Шевчук, Юрий. Рок-музыкант, общественный деятель

1974-лагьай йисуз ада мектеб акьалтӀарна, гуьгъуьнлай ада са йисан къене Башкортостандин гьукуматдин педагогикадин институтдик (БГьПИ) квай бадендин тербиядин лаборантвиле кӀвалахнаТАСС — Шевчук, Юрий Юлианович.

1975-лагьай йисуз Шевчук БГьПИ-дин художестводинни графикадин факультетдик экечӀна, амма 1-лагьай курсдилай гуьгъуьниз ада академрухсат къачуна. Дидедихъ галаз ам Якутиядин АССР-диз хъфенва. Черский поселкада ада портунин грузчиквиле ва складрин охранниквиле кӀвалахна. Армиядиз ам пис акунин бажарагъвилерин гъиляй кьабулнач. Уфадиз хтайла ам институдик эхкечӀна. 1981-лагьай йисуз ада ам акьалтӀарна«Республика Башкортостан» — 23 февраля в БГьПУ возможно выступит его выпускник Юрий Шевчук .

1978-1979-лагьай йисарра ада институтдин «Перекресток» ВИА-дик кваз мани лугьузвай ва гитарадал язвай тир. Ам чкӀайдалай кьулухъ ам «Калейдоскоп» ансамблдик экечӀна, абур «Авангард» Медениятдин кӀвалихъ экъечӀзвай тир. Адан бинедал 1980-лагьай йисуз ДДТ лугьудай рок-цӀвал (группа) туькӀуьрнаРоккульт.ру — ДДТ . Юрий Шевчук коллективдин вокалист ва манийрин чӀехи паюнин автор хьана.

 Баянар 

 Эдебият 



 ЭлячӀунар 

Категория:Башкортостандин гьукуматдин педагогикадин университет акьалтӀарнавайбур